Diari Oficial de la Generalitat Valenciana


Sumari del DOGV 8826, del 03-06-2020 (2020/3824)

RESOLUCIÓ de 28 de maig de 2020, de la directora adjunta de l'Institut Valencià de Competitivitat Empresarial (IVACE) i directora general d'Internacionalització, per la qual s'acorda ampliar el termini per a acreditar la realització de l'actuació objecte de subvenció dels expedients aprovats per la Resolució de 26 d'abril de 2019, del president de l'IVACE, per la qual es concedeixen ajudes en el marc del programa d'assessorament a empreses en matèria d'internacionalització, Xec tutories internacionalització, amb càrrec al pressupost de l'exercici 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8826

Data del DOGV
:   03-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3824


Data del document
:   28-05-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de maig de 2020, de la directora adjunta de l'Institut Valencià de Competitivitat Empresarial (IVACE) i directora general d'Internacionalització, per la qual s'acorda ampliar el termini per a acreditar la realització de l'actuació objecte de subvenció dels expedients aprovats per la Resolució de 26 d'abril de 2019, del president de l'IVACE, per la qual es concedeixen ajudes en el marc del programa d'assessorament a empreses en matèria d'internacionalització, Xec tutories internacionalització, amb càrrec al pressupost de l'exercici 2019.  
 [2020/3824]  
Per Resolució de 18 de desembre de 2018, del president de l'Institut Valencià de Competitivitat Empresarial (IVACE), es van convocar subvencions en el marc del Programa d'assessorament a empreses en matèria d'internacionalització, xec tutories internacionalització, amb càrrec al pressupost de l'exercici 2019 (DOGV núm. 8459, de 8 de gener de 2019). Les sol·licituds presentades en el primer tram previst en l'article 5 de la convocatòria -des del 15 de gener fins al 28 de febrer de 2019- van ser adjudicades mitjançant Resolució de 26 d'abril de 2019, del president de l'IVACE, i es va establir com a termini per a acreditar la realització de l'actuació objecte de subvenció el 31 de març de 2020.  
  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, va establir en la disposició addicional tercera. Suspensió de terminis administratius: 1. Se suspenen termes i s'interrompen els terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència aquest reial decret o, en el seu cas, les pròrrogues d'aquest.  
  
El Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, ha derogat l'esmentada disposició addicional tercera, amb efectes des de l'1 de juny de 2020, establint expressament que des d'aqueixa mateixa data, el còmput dels terminis que hagueren sigut suspesos es reprendrà, o es reiniciarà, si així s'haguera previst en una norma amb rang de llei aprovada durant la vigència de l'estat d'alarma i les seues pròrrogues.  
En tant que el resultat de la represa del còmput de la data límit per a acreditar la realització de l'actuació pot resultar insuficient, per a facilitar l'execució i justificació dels projectes i d'aquesta manera contribuir a l'eficàcia de la convocatòria, l'Àrea de Promoció Internacional ha proposat, mitjançant informe de data 26 de maig de 2020, ampliar el termini inicialment previst proposant una data que es considera prou àmplia per a la realització de l'actuació subvencionada i per a la justificació de manera adequada.  
Considerant que aquesta mesura resulta convenient per a reforçar el compliment de l'interés general en tant que permet garantir el compliment de les finalitats previstes en la convocatòria, i de conformitat amb les facultats delegades en la resolució de 18 de desembre de 2018 amb vista a dictar les resolucions necessàries per al desenvolupament, eficàcia i execució de la convocatòria, resolc:  
  
Ampliar el termini per a acreditar la realització de l'actuació objecte de subvenció dels expedients aprovats per Resolució de 26 d'abril de 2019, del president de l'Institut Valencià de Competitivitat Empresarial (IVACE), per la qual es concedeixen les ajudes en el marc del programa d'assessorament a empreses en matèria d'internacionalització, xec tutories internacionalització, amb càrrec al pressupost de l'exercici 2019 (primer tram de concessió) fins al dia 30 de juny de 2020.  
Contra aquesta resolució no podrà interposar-se cap recurs de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques  
  
València, 28 de maig de 2020.- La directora adjunta de l'IVACE: María Dolores Parra Robles.